Miyagu sun sace Darektan yakin neman zaben APC ana shirin zabe
2019: Darektan Kamfen na APC Monday Aighobahi ya fada hannun Miyagu
7 days ago 1645 views by Muhammad Malumfashi
- ‘Yan bindiga sun sace wani Darektan yakin neman zaben APC
- Wadannan Miyagun Mutane sun yi gaba da mutumin ne a jiya
- Monday Aighobahi yana cikin manyan jagorori na APC a Edo
An sace Darektan yakin neman zaben wani 'dan majalisar Edo
Labari ya zo mana cewa wasu ‘Yan bindiga da ba a san su ba, sun sace wani Darektan yakin neman zabe na Jam’iyyar APC mai mulki a jihar Edo. An sace Monday Aighobahi ne a jiya Ranar Talata a lokacin yana yawon kamfe.
Kamar yadda labari ya iso mana, ‘yan bindigan sun sace Monday Aighobahi ne a Garin Ofosu da ke cikin gundumar Ogbogui da ke jihar Edo. Aighobahi yana cikin manyan kusoshin APC a jihar ta Edo da ke kudancin Najeriya.
Yanzu haka wannan Bawan Allah da aka rasa inda yake, shi ne shugaban kamfe na ‘dan takarar kujerar ‘dan majalisar tarayya na mazabar Ovia watau Dennis Idahosa. Idahosa tsohon shugaban karamar hukuma ne na yankin.
KU KARANTA: An sheka asibiti bayan wasu Mabiyan APC da PDP sun ba hammata iska
Wadanda su ka san yadda abin ya faru, sun bayyana cewa an sace Aighobahi ne bayan wani taron gangami da APC ta shirya a garin Ofosu inda yake kokarin kira ga mutanen mazabar su zabi Dennis Idahosa a zaben da za ayi.
Kwamishinan ‘yan sanda na jihar Edo watau Hakeem Odumosun,ya bayyana cewa har yanzu bai samu wani cikakken bayani game da wannan abin takaici. An dais aba fama da rikici da bangar siyasa a wannan yanki na Ofosu.
Manyan jam’iyyar APC mai mulki sun yi kira ga Mabiyan su cewa su kwantar da hankalin su inda su ke sa rai cewa za a fito da Mista Monday Aighobahi daga duk inda aka tsare sa ba tare da bata lokaci ba.
Hausa NewsEdo State News TodayJihar Borno
Baba Ijebu lotto List of courses under art department Richest footballer Nigerian army ranks and their salaries Bobrisky pictures
‘Yan Boko Haram sun bude wa tawagar Kashim Shettima wuta, da dama sun mutu